Iller
Iller (latinsko ime Hilaria) jest rijeka u njemačkim saveznim pokrajinama Bavarskoj i Baden-Württembergu. Desna je pritoka Dunava, a dug je 147 km. Nastaje spajanjem manjih rijeka Breitach, Stillach i Trettach u blizini Oberstdorfa u regiji Allgäu u Alpama te granice s Austrijom. Odatle teče prema sjeveru, protječući kroz Sonthofen, Immenstadt i Kempten. Između Lautracha u blizini Memmingena i Ulma čini granicu između Bavarske i Baden-Württemberga u dužini približno 50 km. U Dunav se ulijeva u centru Ulma. Sliv mu je površine 2.152 km2, a po protoku je sedma rijeka u Bavarskoj (75 m3/s kod Sendena, nedaleko od Dunava uzvodno), a peta u Baden-Württembergu. Na Illeru je izgrađeno 13 hidroelektrana različitih kapaciteta te je vrlo bitan izvor hidroenergije. Duž rijeke vodi biciklistička ruta, a također je popularna lokacija za rafting i pješačenje.